Clermont-Ferrand
Clermont-Ferrand (oksitanski: Clarmont-Ferrand / Clarmont d'Auvèrnhe) je grad i komuna (općina) u Francuskoj, u regiji Auvergne, sa populacijom od 138.588 stanovnika (2009). Šire područje grada (metropolitanska regija) ima 409.558 stanovnika prema podacima iz 1999. Grad je prefektura (glavni grad) departmana Puy-de-Dôme. Clermont-Ferrand se nalazi u Središnjem masivu u polju Limagne, okružen velikim industrijskim područjem. Grad je poznat po lancu vulkana Chaîne des Puys, koji ga okružuju. Poznati neaktivni vulkan Puy-de-Dôme (10 km od grada) je jedan od najvećih od njih, poznat po telekomunikacijskim antenama na vrhu, koje se vide iz daljine.